Esta é a unidade 3A
Subtitulado fácil de entender
Elemento 3, Aspectos Técnicos
Clase maxistral, Principios do subtitulado, normas e convencións.
Son Luis Alonso, da Universidade de Vigo, en España
e nesta clase maxistral farei un breve repaso
dos principios do subtitulado e tamén das normas e convencións
que se requiren para o subtitulado fácil de entender.
Sobre os aspectos visuais
os subtítulos deben situarse na parte inferior da pantalla
sempre que non tapen
información visual relevante ou insertos.
Se fose o caso
deben desprazarse de xeito horizontal ou vertical
ata onde non oculten información relevante.
Canto ó número de liñas
os subtítulos deben compoñerse dun máximo de dúas liñas
e presentarse na pantalla en bloque
o que favorece a lectura fronte ós subtítulos que se desprazan.
Tamén deberían aparecer nun tamaño e nunha fonte fáciles de ler
como Arial, Verdana, Tiresias ou Biancoenero.
A lexibilidade tamén mellora
cando hai suficiente contraste de cor entre os caracteres
e o fondo.
Este contraste conséguese mediante caixas, bordes e sombras.
No tocante ós aspectos temporais
un dos principais problemas
é a velocidade de lectura.
As normas de subtitulado intralingüístico dalgúns países
como BBC no Reino Unido
CAB en Canadá
ABC en Australia
FBO en Dinamarca
DCMP nos EE. UU.
e UNE en España
recomendan un máximo de 16 caracteres por segundo para os adultos
e entre 10 e 12 para os nenos.
Outros problemas
relacionados cos aspectos temporais dos subtítulos
son, número un, a duración mínima dos subtítulos en pantalla
a cal varía dependendo das normas
e se encontra entre 1 e 2 segundos.
Número dous, o espazo que se debe respectar entre subtítulos
para que o público poida detectar os cambios
o cal, de novo, varía dependendo das normas
e se encontra entre 2 e 4 frames.
Por último, os subtítulos deben estar en sincronía co audio
e os cambios de subtítulo deben coincidir cos cambios de plano
para asegurar, cando sexa posible
que os subtítulos non ocupan varios planos.
No tocante ás convencións tipográficas
os subtítulos deben seguir aquelas convencións que se empreguen
nos subtítulos do idioma do público ao que se dirixen.
É tamén imprescindible segmentar ben os textos
xa que facilita a lectura e a comprensión dos subtítulos.
Os subtítulos deben segmentarse conforme as pausas da fala
é dicir, respectando os grupos sintácticos.
O feito de que os subtítulos ocupen unha ou dúas liñas
depende do ritmo das esceas.
Os subtítulos dunha liña expresan rapidez
mentres que os de dous transmiten tranquilidade.
Á hora de subtitular, débense ter en conta
as normas básicas de Lectura Fácil respecto aos textos
sobre todo, a necesidade de adaptar a estrutura da información
ao público receptor.
En canto ás normas da linguaxe
cabe destacar que a maioría das normas léxicas e sintácticas
de Lectura Fácil que se expoñen na Unidade 2, elemento 1
se poden aplicar aos subtítulos.
Véxase tamén a clase maxistral
“Subtitling parameters. Editorial aspects".
Recomendamos revisar as normas de subtitulado para o seu idioma.
Esta clase maxistral é obra de Ana Pereira and Luis Alonso
da Universidade de Vigo
con quen pode pórse en contacto a través do correo pereira@uvigo.es
e o correo lalonso@uvigo.es.
O proxecto EASIT financiouse mediante o programa
"Erasmus+ Strategic Partnerships for Higher Education" da CE
mediante o acordo 2018-1-ES01-KA203-05275.
A colaboración da CE neste proxecto
non supón a aprobación do contido
que é obra dos autores e autoras.
A CE non se fai responsable
de calquera uso que se faga da información aquí exposta.
Este proxecto conta cunha licencia Creative Commons
ShareAlike 4.0 International License.
Socios do proxecto EASIT.
Universitat Autònoma de Barcelona.
Università Degli Studi Di Trieste.
Universidade de Vigo.
Stiftung Universität Hildesheim.
SDI München.
Dyslexiförbundet.
Radiotelevizija Slovenja.
Zavod RISA.
EASIT. Easy Access for Social Inclusion Training.